open-index/open-wikipedia-markdown huggingface dataset:
IDEA

**IDEA (International Data Encryption Algorithm)** on kryptografisesti vahva 64-bittinen lohkosalaaja, jonka avaimen pituus on 128 bittiä.

Selkokielinen lohko on 64-bittiä, joka käsitellään neljässä 16-bittisessä lohkossa.

IDEA on kehitetty ETH Zürichissa vuonna 1991. 

IDEA on ollut patentoitu, mutta sitä koskevat patentit ovat vanhentuneet.
IDEAa käytetään esimerkiksi PGP:ssä (Pretty Good Privacy) ja on tuettu GnuPG:ssä mutta ei suositella sen pienen lohkokoon vuoksi.

Slashdotin haastattelussa vuonna 1999 Bruce Schneier kommentoi, että ei enää suosittele IDEA-algoritmin käyttöä.

IDEA-algoritmia on ehdotettu laajennettavaksi modernien vaatimuksien mukaisiksi.

## Lähteet

## Aiheesta muualla
* Practical Cryptosystems and their Strength , Janne Frösen, CS, HUT
* Key-Schedule Cryptanalysis of IDEA, G-DES, GOST, SAFER, and Triple-DES (PDF)
Ennio Morricone

**Ennio Morricone** (10. marraskuuta 1928 Rooma, Italia – 6. heinäkuuta 2020 Rooma) oli italialainen  trumpetisti ja säveltäjä, joka tunnetaan erityisesti yli 500 elokuvaan säveltämästään musiikista. Tunnetuimmat sävellyksensä hän teki Sergio Leonen 1960-luvulla ohjaamiin spagettiwesterneihin.

## Elämä ja ura

Morricone syntyi Roomassa 10. marraskuuta 1928. Hänen isänsä oli trumpetinsoittaja, joka soitti jazzia ja oopperaa, ja joskus elokuvamusiikkia. Nuorena Morricone opiskeli musiikkia roomalaisessa Santa Cecilia -konservatoriossa. Hän alkoi kirjoittaa televisiomusiikkia vuonna 1960, ja hänen ensimmäinen elokuvatyönsä oli *[[Kourallinen dollareita]]* (1964). Sitä seurasivat elokuvasarjan jatko-osat ja niiden jälkeen satoja muitakin elokuvia. Vuonna 1984 Morricone perusti Institute of Research for Musical Theatre (IRTEM) -instituutin.

Morricone oli naimisissa Maria Travian kanssa 13. lokakuuta 1956 lähtien. Heillä on neljä lasta, kolme poikaa ja yksi tytär.

Morricone kuoli heinäkuussa 2020 tapaturman seurauksena. Hän oli kaatunut muutama päivä aiemmin ja katkaisut reisiluunsa.

## Tunnustukset
Morriconelle luovutettiin kunnia-Oscar elämäntyöstä Oscar-gaalassa 2007. Yhdeksän vuotta myöhemmin vuoden 2016 gaalassa hänet palkittiin *[[The Hateful Eight]]* -elokuvasta parhaan musiikin Oscarilla. Hän oli ollut aiemmin viidesti Oscar-ehdokkaana, ensimmäisen kerran elokuvasta *[[Onnellisten aika]]* (1978). Palkitsemisen aikaan 87-vuotias Morricone oli iäkkäin Oscar-palkittu, jos kunniapalkintoja ei lasketa. Morricone sai urallaan myös muun muassa kuusi Bafta-palkintoa, kolme Golden Globea ja yhden Grammy-palkinnon.

## Elokuvasävellyksiä
* *[[Kourallinen dollareita]]* (1964) 
* *[[Vain muutaman dollarin tähden]]* (1965)
* *[[Hyvät, pahat ja rumat]]* (1966)
* *[[Taistelu Algeriasta]]* (1966)
* *[[Suuri hiljaisuus]]* (1968)
* *[[Huuliharppukostaja]]* (1968)
* *[[Kourallinen dynamiittia]]* (1970)
* *[[Petturit hirteen, companeros!]]* (1970)
* *[[Maahan, senkin hölmö!]]* (1971)
* *[[Nimeni on Nobody]]* (1973) 
* *[[Nobody on nerokkain]]* (1975) 
* *[[Sodoman 120 päivää (elokuva)|Sodoman 120 päivää]]* (1975)
* *[[1900 (elokuva)|1900]]* (1976)
* *[[Manaaja II: Luopio]]* (1977)
* *[[Orca – tappajavalas]]* (1977)
* *[[Onnellisten aika]]* (1978)
* *[[Lättäjalka hämäräpuuhissa]]* (1981)
* *[[The Thing – ”se” jostakin]]* (1982)
* *[[Hundra]]* (1983)
* *[[Suuri gangsterisota]]* (1984)
* *[[Lahjomattomat]]* (1987) 
* *[[Cinema Paradiso]]* (1988)
* *[[Sodan arvet]]* (1989)
* *[[Hamlet (vuoden 1990 elokuva)|Hamlet]]* (1990)
* *[[Tulilinjalla]]* (1993)
* *[[Verkossa (vuoden 1994 elokuva)|Verkossa]]* (1994)
* *[[U-käännös helvettiin]]* (1997)
* *[[Malèna]]* (2000)
* *[[The Hateful Eight]]* (2015)

## Lähteet

## Kirjallisuutta
* Lehtinen, Lauri: ”Palkkasoturi ja idealisti”, essee Morriconen elokuvamusiikista. *Filmihullu* 1/2016.

## Elokuvia

* Giuseppe Tornatore: *Ennio* (2021) Dokumenttielokuva. 150 min.

## Aiheesta muualla

* Virallinen sivusto
* 
*
Ural

**Ural** tarkoittaa seuraavia asioita:

## Maantiede
* Ural, *Uralvuoret*, *Uralvuoristo*, vuoristo Venäjällä, Euroopan ja Aasian rajalla
* Ural, joki Venäjällä ja Kazakstanissa
* Ural, maantieteellis-historiallinen alue Uralvuoriston itä- ja länsipuolella, Itä-Euroopan tasangon ja Länsi-Siperian alangon välissä
* Uralin alue, Venäjän SFNT:n hallinnollinen alue vuosina 1923-1934
* Uralin federaatiopiiri, Venäjän federaation keskushallinnon alueellinen yksikkö
* Uralin talousalue, Venäjän taloushallinnollinen yksikkö.
## Tekniikka, talous ja urheilu
* IMZ-Ural, venäläinen moottoripyörämerkki
* Ural, venäläinen automerkki
*Ural Airlines, venäläinen lentoyhtiö
* Ural-Greit, venäläinen koripalloseura
*Ural Mocca, Alkosta saatava kahvilikööri

## Katso myös
*Uralsk
*Uralskin alue
*Uralilaiset kielet
Guernsey

**Guernsey** (virallisesti **Bailiwick of Guernsey**) on Ranskan Normandian rannikolla sijaitseva Britannian kruunun kruununalusmaa (*crown dependency*), joka ei ole osa Yhdistynyttä kuningaskuntaa. Sillä on laaja itsehallinto ja lisäksi omat konsulit kaikilla muilla Kanaalisaarilla paitsi Jerseyssä. Guernseyn saaren lisäksi kruununalusmaahan kuuluu Alderney, Sark, Herm, Jethou, Brecqhou, Burhou ja muita pikkusaaria. Saaret sijaitsevat noin 50 kilometriä Ranskan rannikosta länteen.

## Maantiede

Saaren etelärannikko on 90 metriä korkea jyrkänne. Pohjoispuoli on alavampaa. Joet ja purot virtaavat yleensä etelästä pohjoiseen syvissä jokilaaksoissa. Ilmasto on merellinen ja vuosittainen sademäärä 750–900 mm. Saarella ei ole luonnostaan tarpeeksi makeaa vettä, vaan sitä tuotetaan lisää poistamalla merivedestä suolaa. Guernseyn pääkaupunki on St. Peter Port, jossa vuonna 2019 oli lähes 19&nbsp;000 asukasta.

## Historia
Guernseyn alueella on ollut asutusta 10&nbsp;000 vuotta eaa. Noin 9&nbsp;000 eaa. jääkauden sulamisvedet tekivät siitä saaren. Maanviljely alkoi neoliittisella kaudella ja jatkui pronssikaudella. Esihistorialliselta ajalta on hautakammioita ja kivenjärkäleitä.

Roomalaiset valtasivat saaren ajanlaskun alussa. Heidän vetäydyttyään tulivat frankit, normannit ja viikingit. Nimi ”Guernsey” tullee viikingeiltä ja liittyy merkitykseen ”vihreä saari”. Normannit ovat hallinneet saarta vuodesta 933, ja heidän lakejaan on edelleen käytössä.

Taloudellinen kukoistus 1600-luvulla liittyi Englannin ja mannermaan väliseen kauppaan ja salakuljetukseen.

Maailmansodat koettelivat väestöä kovasti. Saksalaiset miehittivät saarta heinäkuusta 1940 toukokuuhun 1945; väestö oli tuolloin evakuoituna Englantiin.

## Väestö
Vuonna 2016 Guernseyn asukasluku oli 63&nbsp;026. Kun muualla Britanniassa väestönlaskenta tehdään kymmenen vuoden välein, Guernsey aloitti ensimmäisenä alueena väestömäärän sähköisen seurannan, mikä mahdollistaa ajankohtaisten lukujen saamisen joka vuosi.

Saarten virallisia kieliä ovat englanti ja ranska, mutta pieni vähemmistö (vuoden 2001 väestönlaskennan mukaan 1&nbsp;327 eli noin kaksi prosenttia) puhuu äidinkielenään dgèrnésiais’n (*guernésiais*) kieltä.

## Talous
Saaren talouden pääpilari on turismi. Eteläosan ylänköalueilla kasvatetaan saaren omaa karjarotua. Pohjoisosassa on kasvihuoneita, joissa kasvatetut tomaatit ja muut puutarhatuotteet viedään Englantiin.

Guernseyhin maahanmuutto on säänneltyä: kiinteistömarkkinat ovat kahtia jaetut. Osa kiinteistöistä on myynnissä vain paikallisille, joilla on perhesiteitä saarille tai joilla on pysyvä työ- ja oleskelulupa. Muille on avoimet kiinteistömarkkinat, joilta voivat hankkia asunnon henkilöt, joilla on Britannian tai Irlannin kansalaisuus tai oleskelulupa.

Guernseyllä tutkitaan uusiutuvia energialähteitä: aaltovoimaa, vuorovesivoimaa ja mahdollisia avomerelle sijoitettavia tuulivoimaloita. Saaren sijainti ja ilmasto olisivat näille hyvin suotuisat, mutta mikään näistä ei ole vielä käytössä.

## Lähteet

## Aiheesta muualla

* Virallinen kotisivu 
* Guernseyn virallinen turismisivu
NES Zapper

**NES Zapper** on valopistooli, jota myytiin osana alkuperäistä Nintendo Entertainment System -pakettia. Aluksi Zapperit olivat harmaita, mutta myöhemmin väri vaihdettiin oranssivalkoiseksi. Zapperilla pelaajat voivat tähdätä televisioruutua ja pelistä riippuen ampua ankkoja, savikiekkoja, rosvoja ja muita kohteita.

Kun liipaisinta painetaan, peli näyttää lyhyen aikaa kokonaan mustan ruudun, jonka jälkeen valkoinen suorakulmio ilmestyy maalitaulujen kohdalle. Diodi aseen takaosassa mittaa valon intensiteetiä ja lähettää sen konsolille. Mikäli intensiteetissä on lasku ja tämän jälkeen jyrkkä nousu voidaan todeta, että pelaajan osoittama kohta oli maalisuorakulmiossa. Tällöin pelaajalle merkitään osuma. Monen pikselin kohdealueita tuettiin piirtämällä vilkkuva valkoinen suorakulmio jokaisen potentiaalisen pikselin ympärille.

Zapper ei ole yhteensopiva LCD- ja plasmatelevisioiden kanssa. 

Oranssi Zapper -valopistooli esiintyy myös sarjakuva- ja animaatiosarjan sankarin, Kapteeni N:n, aseena.

## Zapperia tukevat pelit

## Katso myös
* Valopistooli
* Nintendo

## Lähteet

## Aiheesta muualla

*Zapper FAQ 
* Video target control and sensing circuit for photosensitive gun  Patent 4813682 Issued on March 21, 1989. Estimated Expiration Date: June 10, 2007.
WaveBird

**WaveBird** on Nintendo GameCubelle tarkoitettu peliohjain, joka toimii radiotaajuussignaaleilla. Peliohjaimella voi pelata kaikkia ko. konsolin pelejä normaaliohjaimen tapaan. WaveBird tuli markkinoille vuonna 2002.

WaveBird vaatii toimiakseen kaksi AA-paristoa. Ohjaimeen on sisäänrakennettu radiolähetin. Vastaanotin kiinnitetään konsolin normaaliin ohjainporttiin. Paristojen kestoiän parantamiseksi ohjaimesta on jätetty pois tärinätoiminto.

Sekä ohjaimessa että vastaanottimessa on kanavanvalitsin. Kanavat on numeroitu yhdestä 16:een. Kanavien tulee olla ohjaimessa ja vastaanottimessa yhtenevät, jotta ohjain toimii. Vastaanottimessa vilkkuu välillä vihreä valo, joka kertoo normaalista toiminnasta. 

WaveBirdin toimintasäteen luvataan olevan noin kuusi metriä. Toimintasäde pienenee paristojen kuluessa. Ohjaimessa on valo, joka palaa sitä vahvempana, mitä uudemmat paristot ohjaimeen on asennettuna. 

## Aiheesta muualla

* Nintendo Suomi
* WaveBird testissä  KonsoliFINin sivuilla
* WaveBird testissä IGNin sivuilla
Minquiers ja Ecréhous

**Minquiers ja Ecréhous** ovat kaksi Jerseyyn kuuluvaa saariryhmää Englannin kanaalissa. Saaret ovat pääosin asumattomia tai niillä on vain joitakin kalastajamökkejä. Iso-Britannia ja Ranska kiistelivät saarien omistuksesta vuoteen 1953 asti jolloin Kansainvälinen tuomioistuin vahvisti niiden kuulumisen Britannian kruunulle. Myöhemmin kiista on herännyt uudestaan henkiin.

**Les Minquiers -saaret** () sijaitsevat 14 kilometriä etelään Jerseystä ja niillä sijaitsee Britteinsaarten eteläisin kohta. Ryhmän suurimpia saaria ovat Maîtresse Île ja Les Maisons. Muita saaria ovat muun muassa Le Niêsant, Les Faucheurs ja La Haute Grune. 

**Les Écréhous -saaret** () sijaitsevat 9 kilometriä koilliseen Jerseystä (13 kilometriä Ranskasta). Ryhmän suurimmat saaret ovat Maîtr'Île, La Marmotchiéthe (La Marmotière) ja Lé Bliantch'Île (La Blanche Île). Muita saaria ovat muun muassa Les D'mies, La Grand' Naithe, L'Êtchièrviéthe, Lé Fou ja La Froutchie.

## Lähteet

## Aiheesta muualla
* 
*
GTR - FIA GT Racing Game

**GTR – FIA GT Racing Game** (lyh. **GTR**) on SimBinin ajopeli, jossa simuloidaan FIA GT -mestaruussarjan kisoja vuoden 2003 kalustolla.

Pelin myynti aloitettiin saksaa puhuvissa maissa (ja vain saksankielisenä versiona) 4. marraskuuta 2004, muutamaa kuukautta ennen maailmanlaajuista englanninkielisen version julkaisua. Tästä seurasi, että autopeli- ja simulaatioharrastajat ympäri maailmaa tilasivat saksankielistä versiota niin paljon, että peli löytyi parin saksalaisen verkkokaupan myyntilistan kärkisijoilta marraskuun alussa 2004. Harrastajat tekivät peliin jopa saksa-englanti -käännöksen, joilla saksankielisestä GTR:stä sai käytännössä englanninkielistä versiota vastaavan.

Innokkaimmille harrastajille löytyy GTRank-sivusto kierrosaikojen vertailua varten, eli vastaava sivusto kuin kilpa-autosimulaattoreiden uranuurtajan Grand Prix Legendsin GPLrank.

Simulaatio-moodin lisäksi GTR:ssä on Semi-Pro -moodi ja Arcade-moodi.

## Katso myös
* GTR 2 - FIA GT Racing Game

## Aiheesta muualla
*
Tampereen Ursa

**Tähtitieteellinen yhdistys Tampereen Ursa** **ry.** on noin 350 jäsenen muodostama tähtiharrastusyhdistys. Yhdistyksen tähtitorni sijaitsee Petsamon kaupunginosassa Tampereen kaupungin omistaman Tampereen Veden vesitornin päällä. Tampereen Ursan toimintamuotoja ovat jäsenkerho (jäsenillat), luentotilaisuudet, kurssit ja tähtinäytökset yleisölle. Jäsenblogi *Radiantti* on kaikkien kiinnostuneiden luettavissa ja siinä julkaistaan tähtiharrastukseen liittyviä havaintovinkkejä, tehtyjen havaintojen raportteja ja uutuuskirjojen esittelyjä. 

## Lähteet

## Aiheesta muualla
* Yhdistyksen kotisivut
* Jäsenlehti Radiantti 
* Yhdistyksen järjestämät tapahtumat
SimBin

**SimBin Development Team AB** on ruotsalainen autopeleihin keskittynyt pelitalo. Yhtiön pääkonttori on Varassa Ruotsissa, ja sivutoimipiste Bournemothissa Englannissa. Työntekijöitä SimBinillä on ympäri maailmaa yhteensä hieman yli 50. Suurin osa heistä tekee etätyötä.

Ennen yhtiön perustamista SimBin Development Team (*SBDT*) teki harrastuksenomaisesti ilmaisia FIA GT -luokkaa simuloivia lisäosia, modeja, Electronic Artsin *F1-2001* ja *F1-2002* -peleihin. SimBinin ensimmäinen kaupallinen peli *[[GTR - FIA GT Racing Game]]* on lähes suoraa jatkoa näille suosituille modeille.

SimBinillä on vahvat siteet moottoriurheiluun, sillä toimitusjohtaja Henrik Roos on moninkertainen Ruotsin mestari Swedish Touring Car Championship -sarjassa ja ajaa tällä hetkellä kilpaa FIA GT -luokassa Chrysler Viper GTS-R:llä.

Yrityksen perustajat ovat aloittaneet uuden yrityksen nimellä Sector3 Studios, joka sijaitsee Lidköpingissä. Sopimussyistä *SimBin* on sidottu alkuperäiseen sijaintiinsa.

Yhtiön virallisilla verkkosivut on korvattu tekstillä *GTR3 COMING SOON 2018*, joka viittaisi kauan odotetun GTR3:n olevan vielä kehityksessä.

## Kehitetyt pelit

Yhtiön kehittämät pelit ovat ajopelejä, jotka on julkaistu Microsoft Windows alustalle lukuun ottamatta *[[Race Pro]]* -peliä, joka on julkaistu Xbox 360 -konsolille.

* *[[GTR - FIA GT Racing Game]]*
* *[[GT Legends]]*
* *[[GTR 2 - FIA GT Racing Game]]*
* *[[Race - The Official WTCC Game]]*
* *[[Race 07 - The Official WTCC Game]]*
* *[[Race Pro]]*
* *[[Volvo - The Game]]*
* *[[RaceRoom - The Game]]* - eri kuin myöhemmin julkaistu *[[RaceRoom Racing Experience]]*

### Laajennusosat

*Race 07* peliin on tehty useita laajennusosia:
* *[[GT Power Pack]]*
* *[[GTR Evolution]]*
* *[[Race Injection]]*
* *[[Race On]]*
* *[[RETRO]]*
* *[[STCC – The Game 1]]*
* *[[STCC – The Game 2]]*

### Julkaistut pelit
Lisäksi yhtiö on julkaissut pelin **, jonka on kehittänyt Colossai Studios.

## Lähteet

## Aiheesta muualla
*SimBin
*Sector3
Riffi

**Riffi** tai **riff** on lyhyt yksittäisistä sävelistä tai soinnuista koostuva aihe, jota toistetaan musiikkikappaleessa. Länsimaisessa taidemusiikissa ilmiö tunnetaan nimellä ostinato. Riffejä käytetään paljon jazz-, blues-, funk- ja rockmusiikissa. Monet tunnetuimmista riffeistä on soitettu sähkökitaralla, mutta myös muilla soittimilla on soitettu kuuluisia riffejä. 

Riffien merkitys vaihtelee eri musiikkityyleissä. Popmusiikissa riffien merkitys on vähäisempi. Joissakin tyyleissä riffi taas antaa koko kappaleelle pohjan. Funkissa ja rapissa kappale saattaa perustua yhteen tai kahteen riffiin. Tästä hyviä esimerkkejä ovat koko funkin muotoutumisen kannalta tärkeät kappaleet, kuten James Brownin ”Cold Sweat” ja Sly and the Family Stonen ”Thank You (falettin’ be mice elf)”. Myös bluesissa soinnut noudattavat usein tuttua kaavaa, ja omaperäinen riffi antaa kappaleelle oman ilmeen. Tästä ovat esimerkkeinä Howlin' Wolfin kappaleet ”Smokestack Lighting” ja ”Ain’t Superstitious”. Jälkimmäinen on Willie Dixonin säveltämä.

Monet tunnetut rock- ja heavykappaleet, kuten Deep Purplen ”Smoke on the Water”, AC/DC:n ”Back in Black”, Black Sabbathin ”Iron Man”, Ozzy Osbournen ”Crazy Train”, Iron Maidenin ”The Trooper”, Metallican ”One”, Guns N’ Rosesin ”Sweet Child O' Mine” ja Nirvanan ”Smells Like Teen Spirit”, ovat riffinsä ansiosta nousseet klassikoiksi.

Metallimusiikin eri tyyleistä etenkin thrash metal perustuu vahvasti riffeihin. Jazz-musiikissa riffeillä on vähäisempi merkitys, mutta niitä käytetään varsinkin blueskaavaan perustuvissa sävellyksissä, kuten Miles Davisin *[[Kind of Blue]]* -levyn bluesmaisissa kappaleissa.

Riffit perustuvat melkein aina asteikkoihin, useimmiten melodiseen molliasteikkoon tai duuriasteikkoon.

Riffejä voi soittaa muillakin soittimilla kuin vain kitaralla. Esimerkiksi Metallican ”For Whom the Bell Tolls” ja Queenin ”Another One Bites the Dust” sisältävät tunnetut bassokitarariffit. Nimekkäitä kosketinsoitinriffejä ovat muun muassa Bon Jovin Runaway, Europen ”The Final Countdown”, Van Halenin ”Jump” ja The Whon ”Baba O'Riley”.

## Katso myös
* Aasiariffi
Matti

**Matti** tarkoittaa seuraavia:

* Matti, miehen etunimi
* Matti, suomalainen rap-artisti
* Matti, kylä Intian Karnatakassa
* ''Matti'', mäkihyppääjä Matti Nykäsestä kertova elokuva
* Matit, jatkosodan aikaisia varustekätköjä kaukopartioita varten (eri asia kuin sodan jälkeinen asekätkentä)
* Matti-Trikoo, Tampereella toiminut tekstiiliteollisuusyritys
* 2714 Matti, asteroidi
* Porin Matti, uuni
* shakkimatti
* taskumatti
* matti, köyhyys, rahattomuus, käytetään erityisesti sanonnassa ”matti kukkarossa”
Polyteekkari

**Polyteekkari** oli Teknillisen korkeakoulun ylioppilaskunnan julkaisema lehti, jonka ensimmäinen numero ilmestyi helmikuussa 2002. Polyteekkari syntyi sitä edeltävien teekkarilehtien *Otahuudon* ja *Nyytisten* yhdistyessä.

## Aiheesta muualla
*Polyteekkari
Lyhyen kantaman tiedonsiirto

**DSRC** (Dedicated Short Range Communications) on lyhyen ja keskipitkän kantaman langaton viestityspalvelu, jota voidaan käyttää sekä julkisella että yksityisellä sektorilla. Viestitys tapahtuu tienvarsilaitteista kulkuvälineisiin ja kulkuvälineiden välillä. DSRC on tarkoitettu täydentämään soluverkkoviestitystä mahdollistamalla erittäin nopeat tiedonsiirtoyhteydet tilanteissa, joissa on tärkeää minimoida viive ja rajoittaa viestin välitys suhteellisen pienelle alueelle.

## Standardit
Eurooppalaista standardia DSRC:lle on kehittänyt CEN (Euroopan standardisoimisjärjestö) 1990-luvun alusta lähtien. Erimielisyyksien takia standardin kehitys hidastui ja lähes pysähtyi. Ratkaisu lopullisista standardeista saavutettiin kuitenkin 8.1.2003. Kompromissiratkaisu ei kuitenkaan takaa yhteentoimivuutta, koska standardi sisältää kaksi eri ryhmien tukemaa määrittelyä. CEN:n standardi määrittelee OSI-mallin fyysisen kerroksen (L1), siirtoyhteyskerroksen (L2) ja sovelluskerroksen (L7). EU:n komissio jatkaa työtään yhteentoimivuuden aikaansaamiseksi valmistelemalla direktiiviä. Myös IEEE ja ISO kehittävät omia standardejaan.

## Tekniikka
DSRC:n käyttämä taajuus jakautuu 5,795 - 5.925 GHz:n alueelle maanosasta riippuen. Euroopassa käytössä oleva alue on 5,795 - 5,815 GHz, Japanissa 5,77 - 5.85 Ghz ja Yhdysvalloissa 5,85 - 5,925 GHz. Yhteyden kantama on jopa kilometrin verran ja se vaatii näköyhteyden. Pienin mahdollinen etäisyys laitteiden välillä on noin 15 metriä. Tiedonsiirtonopeus on 6 - 27 Mbps.

Käytössä oleva protokolla perustuu IEEE 802.11 -standardiin. Tämä mahdollistaa sovelluskehityksen ilman varsinaisia DSRC-laitteita. Käytössä olevan 5 gigahertsin taajuusalueen takia järjestelmän testaaminen vaatii IEEE 802.11a -laitteiston.

## Toiminta
DSRC-laitteet viestivät keskenään radiosignaaleilla. Liikennevälineissä olevat laitteet viestivät tienvarsilaitteiden tai toisissa liikennevälineissä olevien laitteiden kanssa. Tienvarsilaitteet voidaan lisäksi kytkeä toisiinsa joko radiolinkeillä tai kaapeloinnilla. Tällöin liikenteestä DSRC:n avulla kerättyä tietoa voidaan välittää laajemmalle alueelle.

## Käyttöalueet
DSRC:n sovelluksia ovat muun muassa julkisessa käytössä:
*Hälytysajoneuvot varoittavat muita liikennevälineitä lähestymisestään
*Risteysten törmäysvaroitukset
*Autosta autoon välittyvät törmäysvaroitukset
*Auton vakionopeudensäädin reagoi toisten ajoneuvojen nopeuksiin
*Liikenteeseen tai ajo-olosuhteisiin liittyvät varoitukset ja ilmoitukset (tien kunto, korjaustyöt, matala silta, kaarrenopeudet)
*Liikennevaloetuudet hälytysajoneuvoille ja julkiselle liikenteelle
*Liikennetietojen kerääminen
*Tietullit ja rajatarkastukset

ja yksityisessä:
*Auton huoltotietojen siirtäminen autosta huoltoaseman järjestelmään
*Kulunvalvonta pysäköintialueilla
*Pysäköintimaksut
*Auton vuokrauskäsittely
*Reittisuunnittelu ja –ohjaus
*Julkisten liikennevälineiden matkustajatietojen yms. siirto varikon järjestelmään

Liikennetiedot voidaan välittää joko suoraan autoihin tai esimerkiksi tien varsilla oleviin sähköisiin liikennemerkkeihin.

## Aiheesta muualla
* CEN
Channel One Cup

**Channel One Cup** () on yksi neljästä Euro Hockey Tourin osaturnauksesta ja se pelataan Moskovassa Venäjällä. Aikaisemmin turnaus tunnettiin vuosikymmenten ajan ''Izvestija''-sanomalehden mukaan nimellä **Izvestija-turnaus** ja jonkin aikaa Baltika-olutpanimon mukaan *Baltika-turnauksena*. Panimo vetäytyi sponsorisopimuksesta Venäjän jääkiekkoliiton kiellettyä alkoholin mainonnan otteluissa. Sen jälkeen turnauksen yhteistyökumppaniksi tuli *Rosno*, joka toimii vakuutusalalla, ja turnauksen nimi muuttui *Rosno Cupiksi*. Nykyisin turnausta tukee Venäjän TV:n ykköskanava. Suomessa turnaus tunnetaan yleisesti nimellä *Moskovan turnaus*. EHT:n Venäjän turnaus pelataan joulukuussa.

Vuoden 1971 Izvestija-turnauksessa 17. joulukuuta pelatussa turnauksen avausottelussa Suomi voitti ensimmäistä kertaa Neuvostoliiton joukkueen. Maalintekijöinä Suomen joukkueessa olivat Juhani Tamminen (2 maalia), Matti Murto ja Juha Rantasila. Kyseessä oli jättiyllätys, sillä jääkiekon maailmanmestaruuskilpailuissa aiemmin samana vuonna Suomi oli hävinnyt 1–8 ja 1–10, ja vuotta aiemmin 1–2 ja 1–16. Sapporon talviolympialaisissa 1972 palattiin ”normaaliin”, kun Neuvostoliitto voitti Suomen 9–3.

Venäjän hyökättyä alkuvuodesta 2022 Ukrainaan Suomen, Ruotsin ja Tšekin jääkiekkoliitot päättivät lopettaa yhteistyön Venäjän jääkiekkoliiton kanssa. Tästä johtuen vuoden 2022 Channel One Cup ei ollut osa Euro Hockey Touria. Vuoden 2022 turnauksessa pelasivat Venäjä, Valko-Venäjä ja Kazakstan.

## Tulokset

## Mitalitaulukko

Tilanne vuoden 2017 kilpailuiden jälkeen.

## Katso myös
*Czech Hockey Games (Tšekin turnaus)
*Karjala-turnaus (Suomen turnaus)
*Sweden Hockey Games (Ruotsin turnaus)

## Lähteet

## Aiheesta muualla
Seksagesimaalijärjestelmä

**Seksagesimaalijärjestelmä** on lukujärjestelmä, jonka kantaluku on 60. Lukujärjestelmä on ollut käytössä ainakin Mesopotamian alueen joissain korkeakulttuureissa, mm. sumerilaisilla, akkadilaisilla ja babylonialaisilla (2350...539 eaa.). Seksagesimaalijärjestelmän käyttö kyseisissä kulttuureissa liittyi heillä käytössä olleisiin lukuisiin eri aika-, pituus- (sekä pinta-ala- ja tilavuus-) yksiköihin, joille oli ominaista se, että ne olivat keskenään jaollisia. Samaten luku 60 on monipuolisesti jaollinen: 60/1, 60/2, 60/3, 60/4, 60/5, 60/6, 60/10, 60/12, 60/15, 60/20, 60/30 sekä 60/60. 

Nykyään käytössä oleva aikajärjestelmä on peräisin sumerilaisilta, joskin he jakoivat vuorokauden 24 tunnin sijasta 6 yötuntiin ja 6 päivätuntiin, joiden ajalliset kestot lisäksi muuttuivat vuodenaikojen tahdissa, sillä ne oli ankkuroitu auringon nousuun ja laskuun.  Seksagesimaalijärjestelmää käytetään lisäksi karttakoordinaattien ilmaisemisessa. 

## Lähteet

## Aiheesta muualla
Kardinaaliluku

**Kardinaaliluku** voi tarkoittaa jompaakumpaa seuraavista:

* kieliopissa lukumäärää osoittava lukusana, erotuksena järjestys- eli ordinaaliluvuista
* joukko-opissa äärellisen tai äärettömän joukon mahtavuutta osoittava luku
Muurahaishappo

**Muurahaishappo** eli **metaanihappo** on yksinkertaisin karboksyylihappo, jonka molekyylikaava on HCOOH. Muurahaishappo on väritöntä, pistävänhajuista, syövyttävää ja savuavaa nestettä, joka muodostaa sumua kosteassa ilmassa. Muurahaishappo syövyttää useita metalleja, kuten esimerkiksi alumiinia, lyijyä ja valurautaa. Se on heikko happo, jonka happovakio on Ka = 1,80 * 10-4  (huoneenlämmössä) ja pKa = 3,77. Muurahaishapon EY-numero on 200-579-1.

Luonnossa muurahaishappoa esiintyy monissa Hymenoptera-lahkon hyönteisissä, kuten mehiläisissä ja muurahaisissa, sekä kasveissa kuten nokkosissa ja kuusen neulasissa. Happo saa näiden hyönteisten pistoksen kirvelemään. Muurahaishappo löydettiin vuonna 1671 tislaamalla muurahaisia.

Muurahaishapon suoloja nimitetään formiaateiksi.

Muurahaishappoa käytetään AIV-rehun säilöntään. Menetelmän etuna on rehun korkea valkuaisainepitoisuus verrattuna kuivaheinään.

## Lähteet

## Aiheesta muualla

*
*OVA-ohje
*Kemian työsuojeluneuvottelukunta (KETSU): Muurahaishappo 
*PubChem: Formic acid 
*ChemSub Online: Muurahaishappo 
*Human Metabolome Database: Formic acid 
*Food Component Database (FooDB): Formic acid 
*DrugBank: Formic acid 
*Kyoto Encyclopedia of Genes and Genomes (KEGG): Formic acid 
*Liber Herbarum II: Luettelo muurahaishappoa sisältävistä kasveista
*Dr. Duke's Phytochemical and Ethnobotanical Databases: Formic-acid  
*Pherobase: Semiochemical – formic acid
Heikko happo

**Heikko happo** on happo, jonka vetyionien tuotantoreaktio eli protolyysi ei tapahdu täydellisesti, vaan happo jää osittain hajonneena tasapainotilaan, toisin kuin vahva happo. Heikon hapon hajoamistuotteena saatava ioni eli konjugaattiemäs on emäksinen, joten se pystyy helposti sitomaan takaisin irronneen vetyionin. Tästä syystä heikon hapon liuoksen vetyionikonsentraatio on aina selkeästi pienempi kuin itse hapon konsentraatio. Heikon hapon vesiliuoksen pH on siis suurempi kuin yhtä väkevän vahvan hapon vesiliuoksen pH.

Heikon hapon määritelmä riippuu ainoastaan hapon kemiasta, eikä liuoksen väkevyydestä. Toisin sanoen heikkoa happoa väkevöittämällä ei saa vahvaa happoa tai vahvaa happoa laimentamalla heikkoa happoa. Monet orgaaniset hapot, kuten erilaiset karboksyylihapot, ovat heikkoja happoja. Heikko happo voi kuitenkin olla syövyttävä aine siinä missä vahvakin. 

Hapot muodostavat kuitenkin vahvuutensa perusteella jatkuvan sarjan, jonka toisessa päässä ovat vahvat hapot ja toisessa päässä heikot hapot. Näin siis heikkojenkin happojen vahvuudessa on eroja; toiset heikot hapot protolysoituvat enemmän kuin toiset, mikä näkyy happojen erisuuruisina happovakioina. Heikkona happona pidetään yleensä happoa, jonka happovakio *K<sub>a</sub>*3PO4)
* typpihapoke (HNO2)
* rikkihapoke (H2SO3)
* metaanihappo eli muurahaishappo (HCOOH)
* etaanihappo eli etikkahappo (CH3COOH)
* oksaalihappo ((COOH)2)
* ammoniumioni (NH4+)
Haapaperhonen

**Haapaperhonen** (*Limenitis populi*) on täpläperhosten (*Nymphalidae*) heimoon kuuluva kookas päiväperhonen. Se on Suomen suurikokoisimpia perhoslajeja.

## Koko ja ulkonäkö
Haapaperhonen on hyvin kookas perhoslaji: Uroksilla siipien kärkiväli on 69–80&nbsp;mm ja naaraat voivat saavuttaa jopa 82–96&nbsp;mm pituuden, tehden siitä satunnaisesti Suomen kookkaimman päiväperhosen. Siivet ovat väriltään mustanruskeat. Etusiivissä on muutamia valkeita, nauhamaisesti asettuneita täpliä. Etusiiven etureunassa on lisäksi yksinäinen valkoinen täplä sekä siiven kärjessä valkoiset ja punaiset täplät. Takasiipien laidoilla kulkee koristeellinen kuviointi, joka muodostuu valkoisesta, siipisuonten katkomasta nauhasta sekä sen ja siiven reunassa sijaitsevista oranssinpunaisista nuolenmuotoisista täplistä. Siipien alapinnat ovat oranssinruskeat ja niissä on leveä valkoinen, tummien siipisuonten katkoma nauha. Siipien tyvet ovat alapinnalta leveästi siniharmaat.

Limenitis populi MHNT CUT 2013 316 Condat (Cantal) Dos.jpg|Koiraan yläpuoli
Limenitis populi MHNT CUT 2013 316 Condat (Cantal) Ventre.jpg|Koiraan alapuoli
Haapaperhonen Limenitis populi Keuruu 2012.jpg


## Levinneisyys ja lentoaika
Haapaperhonen on levinnyt Keski-Euroopasta Keski-Aasian kautta Japaniin. Euroopassa sitä esiintyy pohjoisessa Fennoskandian keskiosissa saakka.

Suomessa laji ei ole koskaan ollut kovin yleinen ja hävisi ilmeisesti täysin 1960-luvulla. Sittemmin laji palasi, mutta havainnot harvenivat jälleen ennen vuosituhannen vaihdetta, jonka jälkeen se on taas hieman yleistynyt. Haapaperhosen esiintyminen painottuu vahvasti Itä-Suomeen ja Keski-Pohjanmaalle. Perhonen lentää kesä-heinäkuussa.

## Elinympäristö ja elintavat
Haapaperhosen elinympäristöä ovat rehevät metsät, joissa kasvaa haapoja. Se käy harvoin kukilla, mutta perhosia voi löytää juomassa vettä lätäköistä tai imemässä nesteitä ulosteista ja eläinten raadoista. Niille maistuvat myös hiki ja pilaantuneet hedelmät.

## Ravintokasvi
Toukan ravintokasveja ovat haapa ja muut poppelilajit.

## Lähteet

## Aiheesta muualla
*Laji.fi: Haapaperhonen (''Limenitis populi'')
*Ötökkätieto: Haapaperhonen (''Limenitis populi'')
* Suomen Perhoset: Haapaperhonen
* HS.fi "Keisarinviitta ja haapaperhonen elävät yhä pohjoisempana" (19.1.2009)
*Iltalehti: Haapaperhonen (''Limenitis populi'') 
*UniProt, Taxonomy: Limenitis populi
Oksoniumioni

**Oksoniumioni** on mikä hyvänsä hapen kationi, jolla on kolme sidosta ja sen varaus on +I. Yksinkertaisin oksoniumioni on protonin ja vesimolekyylin yhdiste, hydroniumioni (H3O+), joka antaa liuokselle sen happamat ominaisuudet.

Hapot muodostavat vedessä protolysoituessaan oksoniumioneja. Vesi (Lewisin emäksenä) luovuttaa protonille H+ (Lewisin happo) elektroniparin  muodostaen  oksoniumionin:

: HA + H2O → A- + H3O+

Koetulokset viittaavat siihen, että haposta irronnut protoni voi sitoutua useampaankin vesimolekyyliin, jolloin syntyy seuraavia monimutkaisempia oksoniumioneja:
* Eigenin kationi, tetrahydraatti, H3O+(H2O)3 eli H9O4+
* Zundlin kationi, symmetrinen dihydraatti, H+(H2O)2 eli H5O3+, ja
* Stoyanovin kationi, laajentunut Zundelin kationi, heksahydraatti, H+(H2O)2(H2O)4 eli H13O6+

Oksoniumionin konsentraation avulla voidaan laskea liuoksen pH-arvo yhtälöstä:

pH = -\log_{10}[H_3O^+] \ \!, jossa [H30+] on liuoksen oksoniumkonsentraatio (mol/dm3).

## Orgaaniset oksoniumionit
Orgaaniset oksoniumionit ovat positiivisia ioneja, joissa happiatomi on sitoutunut kolmeen suuntaan. Sellainen on esimerkiksi dietyylioksoniumioni ((CH3CH2)2OH+), joka syntyy dietyylieetterin reagoidessa vahvan hapon kanssa.

## Katso myös
* hydroksidi (OH-)

## Lähteet
Fenrir

**Fenrir** (myös **Fenris**) oli skandinaavisessa mytologiassa valtaisa susi, joka aiheutti paljon suruja ja tuhoa jumalten keskuudessa. Fenrir esiintyy useissa eri norjalaisissa ja islantilaisissa runoissa 900- ja 1000-luvuilta.

Fenrir oli yksi Lokin ja Angrboðan kolmesta hirviömäisestä lapsesta. Jumalat pelkäsivät lapsia, koska ennustusten mukaan ne tulisivat tekemään suurta vahinkoa. Odin haetutti lapset Asgårdiin. Odin karkotti kaksi muuta lasta, mutta Fenririn jumalat päättivät vangita ja kasvattaa Asgårdissa. Jumalista vain Tyr uskalsi lähestyä Fenririä, mutta lopulta se kasvoi niin suureksi, että jumalat halusivat kahlita sen. Fenrir rikkoi kaksi ensimmäistä rautakahletta. Kääpiöt valmistivat silkinkevyet ja -ohuet kahleet, joilla se aiottiin sitoa. Fenrir lupasi suostua kokeilemaan kahletta, mutta vain, jos Tyr pitäisi kättään Fenririn suussa. Kun Fenrir sidottiin Gleipnir-kahleella, se puraisi Tyrin käden irti. Jumalat tiesivät Fenririn olevan mukana jumalten tuhossa, mutta he eivät halunneet muuttaa kohtaloa.

Ragnarökin tapahtumien edetessä Fenrir pääsee vapaiksi kahleistaan suuressa maanjäristyksessä ja on mukana Lokin hirviömäisessä armeijassa tuhoamassa maailmaa. Lopulta Fenrir tappaa itse Odinin, jumalten johtajan. Tarinan toisen version mukaan Fenrir nielee Odinin ja Odinin poika Vidar kostaa isänsä kuoleman tappamalla Fenririn eri tarinan versioiden mukaan joko puukottamalla tätä sydämeen, tai vääntämällä sen leuat sijoiltaan.

## Peleissä

### Smite
Fenrir on pelattava hahmo Hi-Rez Studiosin pelissä Smite. Peliin on sisällytetty lyhyt loreteksti Fenririn tarinasta. Tässä versiossa norjalaiset jumalat haastoivat Fenririn näyttämään vahvuutensa rikkomalla kahleet, jotka oli sidottu hänen ympärilleen. Osoittaakseen että jumalat eivät yritä huijata Fenririä, vaati Fenrir yhden jumalan pitävän kättään Fenririn suussa. Mikäli kahleet olisivat maagisesti vahvistetut, purisi Fenrir käden poikki. Tyr suostui asettamaan kätensä pantiksi ja kahleiden paljastuttua taialla vahvennetuiksi puri Fenrir käden poikki.

Fenrir on pelissä luokiteltu assasiiniksi eli sen tuottama vahinko on pelin luokitelman mukaan fyysistä. Toinen vahinkotapa olisi maagista. Assasiineille tavanomaisesti Fenrir kykenee tekemään vihollisillensa vahinkoa vain menemällä vihollisen viereen. Fenririn liikkeet perushyökkäyksen lisäksi ovat Unchained, joka on hyppy, Seething Howl, joka hetkellisesi lisää Fenririn tekemän vahingon määrää ja antaa Fenririn kerätä takaisin elämäpisteitään tekemällä vahinkoa, Brutalize, joka on paljon vahinkoa tekevä lyhyt hyppy, sekä Raganrok, jossa Fenrir kasvaa hetkellisesti ja nappaa vastustajan hampaisiinsa kuljettaen häntä mukanaan. Fenririn passiivinen kyky, Unbound runes, antaa lisävoimaa Fenririn seuraavalle käytettävälle kyvylle, mikäli Fenrir on osunut 5 perushyökkäystä tai tappanut vastustajan pelaajan. Unbound runes antaessa kyvylle lisävoimaa nollautuu sen status takaisin.

## Lähteet
Lusikka

**Lusikka** on ruokailuväline, jossa on varsi ja maljamainen pesäosa. Nykyiset lusikat valmistetaan yleisimmin ruostumattomasta teräksestä. Lusikoita tehdään myös muun muassa hopeasta, puusta ja muovista.

## Historia

Soup Spoon.jpg|Keittolusikka
Wooden Spoon.jpg|Hyvin yksinkertainen koneellisesti valmistettu puulusikka
Dessert_Spoon.jpg|Jälkiruokalusikka
Museum of History Kardzhali 2011 PD 112.JPG|Luusta valmistettuja lusikoita

Vanhimmat lusikat ovat kivikaudelta eli noin 4000-luvulta ennen ajanlaskun alkua. Vanhimmat tunnetut lusikat on tehty puusta, mutta ensimmäiset lusikat on saatettu tehdä tuohesta. Löydetyt lusikat oli tehty hakkaamalla kiveä puuta vasten ja hiomalla hiekkaa ja vettä aihiota vasten. Tällaisia lusikoita on löydetty kolme. Ne on tehty sembramännystä, ja niiden varsiin on kaiverrettu eläinten päitä. Muodoltaan ne poikkeavat paljon nykylusikoista: niissä on lyhyt varsi ja iso, kämmentä jäljittelevä syvennys. Tällaisia lusikoita käytettiin koko kädellä.

Suomalaisten otaksutaan siirtyneen käsin syömisestä lusikan käyttöön ensimmäisen vuosituhannen vaihteen jälkeen. Uusi ruokailutapa omaksuttiin ensin Turun seudulla, josta se vähitellen levisi muualle maahan. Vanhin säilynyt lusikka on 1200-luvulta.

Myös luuta ja sarvea on käytetty valmistusmateriaalina.

## Lusikallinen mittana
Lusikallista käytetään myös mittana ruoanlaitossa. Yksi ruokalusikallinen (rkl) vastaa yleensä kolmea teelusikallista (tl). Yhden teelusikallisen kooksi on sovittu viisi millilitraa (ml)l. Näin ollen 20&nbsp;tl vastaa 1 desilitraa (dl). Käytännössä lusikoiden koot vaihtelevat, mutta keittiön mittavälinesarjat sisältävät yleensä tee- ja ruokalusikallisen mitat. 

## Kummilusikka
Kummit voivat antaa kummilapselleen ristiäislahjaksi kummilusikan. Tyypillisesti kummilusikka on hopeinen ja koristeellinen. Kummilusikkaan voidaan kaivertaa esimerkiksi lapsen syntymäaika ja paino.

## Lähteet

## Aiheesta muualla

*
Haarukka

**Haarukka** on ruokailuväline, jonka kädensijan toisessa päässä on pitkiä piikkejä. Haarukan yleisin käyttötarkoitus on ruoan siirtäminen suuhun. Ennen haarukan keksimistä ruokailuun käytettiin vain lusikkaa, veistä ja käsiä.

## Historia

Varhaisimmat haarukat eivät olleet syömistä varten, vaan kaksipiikkisiä haarukoita käytettiin muinaisessa Egyptissä, Antiikin Kreikassa ja Rooman valtakunnassa lihan nostamiseen padasta tai tulelta. Ruoka syötiin käsin tai veitsen avulla. Lähi-idässä ja Bysantissa haarukoita alettiin käyttää 600-luvulla, ja ne olivat yleisiä rikkaiden perheiden ruokapöydissä 900-luvulla.

Italiaan haarukat levisivät, kun Venetsian dogen bysanttilainen vaimo toi niitä maahan 1000-luvulla. Ne yleistyivät kuitenkin hitaasti. Italialaisissa keittokirjoissa haarukoita alkoi esiintyä 1400-luvulle mennessä. Sieltä ne levisivät edelleen aatelisten avioliittojen kautta. Italialaiset haarukat saapuivat Ranskaan, kun Katariina de’ Medici tuli Ranskaan naimaan tulevan kuninkaan Henrik II:n. Haarukat levisivät nopeasti Ranskassa, mutta Englantiin ne toi matkailija Thomas Coryate, joka kirjoitti italialaisten haarukan käytöstä vuonna 1609 julkaistussa kirjassaan.

Varhaisimmat ruokailuhaarukat olivat esikuviensa mukaan kaksipiikkisiä. Niillä oli kuitenkin hankala syödä pieniä ruoanpalasia. Ranskassa 1600-luvulla kehitettiin haarukoita, joissa oli neljä käyristettyä piikkiä. Useammat piikit helpottivat pienempien palasten syömistä, ja käyristetty muoto mahdollisti haarukan käytön myös lusikan tavoin.

## Valmistus

Haarukoita valmistetaan yleensä ruostumattomasta teräksestä, mutta halvempia malleja on valmistettu myös alumiinista esimerkiksi Neuvostoliitossa työpaikkaruokaloiden hävikin vähentämiseksi. Kertakäyttöiset haarukat esimerkiksi retkeilykäyttöön valmistetaan muovista. Suomessa haarukoita ja ruokailuveitsiä sekä lusikoita on valmistanut mm. Hackmannin Sorsakosken tehdas sekä Fiskars Oy.

## Erilaisia haarukoita

Haarukoista yleisin lienee tavallinen ruokahaarukka ja sitä pienempi jälkiruokahaarukka. On olemassa kooltaan ja muodoltaan erilaisia haarukoita, kuten alkupalahaarukka, salaattihaarukka, paistihaarukka.

## Lähteet

## Katso myös
* Haarukkaetiketti

## Aiheesta muualla
Propositio

**Propositio** eli **väitelause** on toteava lause, joka ilmaisee jonkin seikan, tapahtuman tai asiantilaa, ja on joko tosi tai epätosi, mutta ei molempia yhtä aikaa. Matemaattisessa logiikassa totuusfunktio liittää totuusarvon väitelauseeseen.

Väitelause voi olla peruspropositio, joka katsotaan jakamattomaksi, tai loogisilla operaattoreilla (konnektiiveilla) muodostettu yhdistetty väitelause.

Propositiolla voidaan tarkoittaa myös luonnollisen kielen lauseen merkityssisältöä, eli sitä, minkä ymmärtämisestä seuraa ko. lauseen ymmärtäminen.

## Katso myös

* Propositionaalinen funktio

## Lähteet
Schrödingerin kissa

**Schrödingerin kissa** on Erwin Schrödingerin kehittelemä ajatuskoe, joka yrittää kuvata kvanttimekaniikan epätäydellisyyttä siirryttäessä atomitasolta makroskooppisiin systeemeihin. Ajatuskokeen hän esitteli kolmiosaisessa esseessä nimeltä *Die gegenwärtige Situation der Quantenmechanik* vuonna 1935. Kirjoitus julkaistiin saksalaisessa *Naturwissenschaften*-lehdessä.

Ajatuskokeen sisältö on seuraava: ”Suljetussa laatikossa on kissa. Laatikkoon on kytketty laitteisto, joka koostuu radioaktiivisesta ytimestä ja myrkkykaasuastiasta. Koe on järjestetty niin, että 50 prosentin todennäköisyydellä ydin hajoaa tunnin sisällä. Jos ydin hajoaa, se lähettää hiukkasen, joka käynnistää laitteiston avaten myrkkyastian, mistä syystä kissa kuolee. (Kvanttimekaniikan mukaan ei-havainnoitua ydintä kuvaillaan hajonneen ja hajoamattoman ytimen superpositioksi). Kuitenkin kun laatikko sitten avataan, nähdään vain joko ”*hajonnut ydin / kuollut kissa*” tai ”*hajoamaton ydin / elävä kissa*”.

Kysymys kuuluu: "*milloin systeemi lakkaa olemasta näiden kahden tilan sekoitus ja muuttuu vain toiseksi niistä?*”

Kokeen tarkoituksena on osoittaa, että kvanttimekaniikka on epätäydellistä ilman sääntöjä, jotka kuvaavat, milloin aaltofunktio romahtaa ja kissa kuolee tai säilyy hengissä sen sijaan, että olisi kumpaakin.

Vastoin yleistä luuloa Schrödinger ei tarkoittanut tällä kokeella, että hänen mielestään kissa voisi olla sekä kuollut että elävä samanaikaisesti. Schrödinger oli ennemminkin sitä mieltä, että kvanttimekaniikan teoria oli epätäydellinen, eikä pystynyt kuvaamaan todellisuutta tässä tapauksessa. Koska kissan täytyy olla joko kuollut tai elävä, saman pitää päteä myös ytimeen: sen pitää olla joko hajonnut tai ehjä.

## Lähteet
Äänivalli

**Äänivalli** on ilmiö, joka esiintyy, kun kappaleen nopeus kiihtyy lähelle äänen nopeutta.  Nimitys tulee siitä, että tilanne voi tuntua kuljettajasta siltä kuin hän olisi törmännyt näkymättömään esteeseen.

Yliäänipamaus on fysikaalinen ilmiö, jota kansanomaisesti kutsutaan usein äänivallin rikkoutumiseksi. Ilmiö johtuu äänen nopeuden ylittymisestä. Kun lentokoneen, luodin tai jonkin muun kappaleen nopeus on äänen nopeutta suurempi, sen ympärille muodostuu kartiomainen ääniaaltojen muodostama tihentymä, shokkiaalto. Ilmiö on luonteeltaan samankaltainen kuin veneen tai laivan keula-aalto. Kun shokkiaalto osuu havaitsijan korvaan, se kuullaan pamauksena, samalla tavoin laivan keula-aalto voidaan havaita sen osuessa rantakivikkoon.

Shokkiaalto muuttaa lentokoneen siiven painejakaumaa, jolloin koneen ohjattavuusominaisuudet muuttuvat merkittävästi. Kehitettäessä yhä nopeampia lentokoneita toisen maailmansodan aikana se oli merkittävä tekninen ongelma, jota kutsuttiin äänivalliksi (engl. Sound Barrier). Ongelmana oli sellaisen hävittäjälentokoneen suunnittelu, joka on ohjattavissa lennettäessä sekä pienillä nopeuksilla, transsoonisella nopeudella että yliääninopeudella. Kun yhdysvaltalainen lentäjä Chuck Yeager saavutti 14. lokakuuta 1947 X-1-koekoneella 1&nbsp;127 kilometrin tuntinopeuden, "äänivalli" murtui, toisin sanoen pahimmat tekniset ongelmat saatiin ratkaistuksi.   Äänivalli jäi kuitenkin käsitteenä elämään, ja sillä tarkoitetaan äänen nopeuden ylittymistä. 

Äänen nopeus normaaliolosuhteissa merenpinnan tasolla 21 °C:n lämpötilassa on noin 344&nbsp;m/s (1&nbsp;238&nbsp;km/h).

Autolla äänen nopeus ylitettiin ensimmäisen kerran lokakuussa 1997, kun Andy Green ajoi Thrust SSC -autolla 1&nbsp;227 kilometrin tuntinopeudella.

## Lähteet

## Katso myös
*Ylisooninen lentokone
Maili

**Maili** on eräs etäisyyden (tai pituuden) mittayksikkö. Mailin pituus on vaihdellut eri aikoina ja eri maissa.

Nykyinen brittiläisen yksikköjärjestelmän mukainen maili () on 1&nbsp;609,344 metriä. Tämä maili vastaa 8 furlongia, 80 ketjua, 1&nbsp;760 jaardia, 5&nbsp;280 jalkaa tai 63&nbsp;360 tuumaa. Yksikköä kutsutaan toisinaan **maamailiksi** erotukseksi merimailista.

Maamailista on johdettu myös nopeuden yksikkö maili tunnissa, jonka tunnus on mph tai MPH.

Yhdysvaltain *survey mile* on täsmälleen 6&nbsp;336 / 3&nbsp;937 kilometriä tai 5&nbsp;280 Yhdysvaltain *survey*-jalkaa, eli noin 1&nbsp;609,347 metriä. Yksi tavallinen maili on täsmälleen 0,999&nbsp;998 *survey*-mailia. 

Meripeninkulma eli merimaili on täsmälleen 1&nbsp;852 metriä.

Norjassa ja Ruotsissa kymmenen kilometrin matkaa kutsutaan usein nimellä *mil*. Sen suomenkielinen vastine on peninkulma.

## Etymologia
Sana *maili* juontuu roomalaisesta mittayksiköstä ''mille passus'' (latinaa, suom. ”tuhat askelparia”), joka oli pituudeltaan noin 1&nbsp;480 metriä. Kuningatar Elisabet I antoi 1592 määräyksen (*statute*) jonka mukaan mailin pituus olisi tästälähin 8 furlongia (vakomittaa) eli 5&nbsp;280 jalkaa (1&nbsp;609&nbsp;m). Tämä oli mailin virallinen määritelmä siihen saakka, kunnes se alettiin määrittää SI-mittojen kautta.

## Valtiot joissa maili on käytössä
*,
*
*,
*
*
*
*
*
*
*,
*
*
*,
*
*
*
*,
*,
*,
*.
*.

## Katso myös
* Mailin juoksu
* Virsta

## Lähteet
De facto

**De facto** on latinankielinen käsite, joka tarkoittaa ”käytännössä”, ”yleisesti” tai ”todellisuudessa”, yleensä *[[de jure]]n* (”lain mukaan”) vastakohtana. Asiat, jotka ovat *de facto*, yleensä kehittyvät autonomisesti, ilman erillistä standardin, lain, säännön tai sopimuksen tekoa.

Lakiteknisesti *de jure* tarkoittaa mitä laki sanoo, *de facto* tarkoittaa mitä käytännössä tapahtuu.

## De facto -standardi
Kun uusia tuotteita halutaan käyttöön nopeammin kuin niitä ehditään standardoida, syntyy yleensä *de facto* -standardi. Tällainen käytännön standardi on yleensä saavuttanut hallitsevan markkinaosuuden, ja sitä aletaan usein käyttää myös muiden valmistajien vastaaviin tuotteisiin. Tämän kaltaiset toteutustavat ovatkin levinneet ainoastaan kaupallisista syistä, eivätkä välttämättä ole teknisesti parhaita mahdollisia ratkaisuja. Tyypillisiä *de facto* -standardien luojia ovat yritykset.

Tunnetuimpia *de facto* -standardeja ovat muun muassa IBM PC, VHS ja TCP/IP.

*De jure* -standardit voivat poiketa de factoista, esimerkiksi Yhdysvalloissa pituusmittana  metri (kilometri) on *de jure* -standardi, mutta silti maili (=1609,344 m) on yhä de facto -standardi.

## Tekniset standardit

Tekniset standardit ovat usein vapaaehtoisia (kuten ISO 9000), mutta voivat olla myös valtion ja lain normeilla valvottuja kuten vedenlaatu. Termiä *de facto -standardi* voidaan käyttää molemmissa.

## De facto -vallanpitäjät
Valtionpäämiehen asema on yleensä määritelty laissa, eli se on *de jure*. Vallanpitäjien asema voi silti olla myös *de facto*, etenkin jos he ovat nousseet valtaan laittomin menetelmin. Esimerkiksi Chilessä Augusto Pinochet nousi valtaan sotilasvallankaappauksen avulla, ja oli siten valtionpäämies *de facto*. Myöhemmin hän virallisti asemansa. Deng Xiaoping toimi Kiinan kansantasavallan *de facto* -valtionpäämiehenä parikymmentä vuotta, vaikka ei ollut koskaan muodollisesti maan päämies.

## Baltian maiden tunnustaminen
Kun Baltian maat itsenäistyivät Neuvostoliiton romahdettua 1990-luvun alussa, useimmat maat tunnustivat niiden itsenäisyyden *de jure*. Suomi ei kuitenkaan tehnyt näin. Presidentti Mauno Koiviston kannanoton mukaan Suomi oli tunnustanut Baltian maat osaksi Neuvostoliittoa vain *de facto*, ja siksi niille ensimmäisen maailmansodan jälkeen annetut *de jure* -tunnustukset olivat edelleen voimassa.

## Lähteet
Histogrammi

**Histogrammi** on tilastotieteessä yleisesti käytetty graafinen esitys eli diagrammi tilastollisesta luokitellusta aineistossa. Se on pylväskaavio, joka koostuu suorakulmion muotoisista pinnoista eli pylväistä. Histogrammissa pylvään pinta-ala on verrannollinen luokan prosentuaaliseen osuuteen.

## Kuvaajan piirtäminen
Pylväät piirretään vaaka-akselille, jonka asteikko seuraa aineiston lukuarvoja. Kunkin pylvään vasen ja oikea reuna piirretään asteikolle luokan alku- ja loppuarvojen kohdalle. Pylvään leveys kuvaa siten luokkaväliä. Pylvään korkeus määräytyy luokan sisältämien arvojen lukumäärän eli frekvenssin mukaan, kun luokitus on tasavälinen. Pylvään pinta-ala on aina verrannollinen frekvenssin suuruuteen. Kun luokitus on muu kuin tasavälinen, pylvään korkeus kuvaa luokan suhteellista frekvenssiä suhteutettuna luokkavälin pituuteen. Tällöin pystyakselilla on luokkien frekvenssitiheydet.

Histogrammi piirretään käsin laskemalla ensin kunkin luokan prosentuaalinen osuus. Sitten piirretään vaaka-akseli niin, että aineiston pienin ja suurin luokkaraja mahtuu vaaka-akselille. Pystyakselin korkeus piirretään halutun korkuiseksi niin, että syntyy tavoiteltu graafinen vaikutelma. Pystyakselin prosentuaalinen asteikko valitaan sellaiseksi, että korkein pylväs ulottuu diagrammin yläreunaan. Pylväiden korkeudet ovat prosenttuaalisen osuuden korkuisia. Pystyasteikoksi voidaan valita myös frekvenssit.

Joskus pylväiden leveys asetetaan yhtä suureksi, jolloin suorakaiteen korkeus on suoraan verrannollinen luokan frekvensseihin.

## Värihistogrammi
Histogrammi voidaan luoda digitaalisesta kuvasta. Digitaalikameroissa ja kuvankäsittelyohjelmissa histogrammi muodostetaan kuvan pikseleistä, ja sen avulla voidaan säätää valotusta. Kuvan histogrammi muodostetaan pikseleiden kirkkausarvojen jakautumasta tai väreistä (esimerkiksi RGB-malli) kanavakohtaisesti.

## Yhteys todennäköisyyslaskentaan
Kun aineisto kasvaa suureksi ja luokkavälejä pienennetään, piirtyy histogrammi loivapiirteisenä. Histogrammin reunaviivaa voidaan approksimoida sileällä käyrällä, joka aineiston kasvaessa ja luokkavälien pienentyessä lähestyy ideaalista tiheysfunktion käyrää. Tiheysfunktio kuvaa jatkuvan satunnaismuuttujan arvojen  todennäköisyyden jakautumista vaaka-akselilla.

## Lähteet